# Gat

El gat o moix (Felis silvestris catus) és un mamífer carnívor de la família dels fèlids, subordre dels fissípedes, de cap arrodonit i ample, llengua aspra i pelatge suau.

## Citacions

* Un gat mai no riu ni es queixa; sempre està rumiant.
    (en castellà) Un gato nunca se ríe o se lamenta, siempre está razonando.
       — Miguel de Unamuno
* Un gat té una absoluta honestedat emocional; els éssers humans poden ocultar els seus sentiments, però els gats no.
    (en anglès) A cat has absolute emotional honesty: human beings, for one reason or another, may hide their feelings, but a cat does not.
       — Ernest Hemingway
* Tot el que sé ho he après del meu gat: quan tinguis gana, menja. Quan estiguis cansat, fes la migdiada en un raig de sol.
    (en anglès) Everything I know I learned from my cat: When you're hungry, eat. When you're tired, nap in a sunbeam.
       — Gary Smith
* És una missió molt difícil guanyar-se l'afecte d'un gat; serà el teu amic si sent que ets digne de la seva amistat, però mai serà el teu esclau.
       — Théophile Gautier
* Els gats ja naixem pobres per això, ja naixem lliures.
    (en portuguès) Nós, gatos, já nascemos pobres Porém, já nascemos livres.
       "História De Uma Gata", 1977. — Os Saltimbancos

## Dites populars

* A gat vell, no cal mostrar la rata.
* A gat vell, no li diguis moixina.
* A gat vell vols dir mèu?
* Arròs covat, per al gat.
* Baralles de gat, qui va a sota, bat.
* Darrera la porta hi ha un gat, vet aquí el conte acabat.
* De gat a gat no hi ha més que arpades.
* De nit tots el gats són negres.
* Dos gats i una gata, no faltarà serenata.
* Dos gats per una gata, ni l'un ni l'altre.
* Gat escaldat, amb aigua tèbia en té prou.
* Gat maulador, mai no serà bon caçador.
* Gat sobre balcó, no vol companyó.
* Gripau, la cua li cau i el gat se li menja.
* El gat és de la casa i no de l'amo.
* El gat no és fiat perquè té ungles i el nas aplanat.
* El gat no hi és sinó pel formatge.
* El gat no mostra les ungles fins que en té menester
* El gat sobre les tecles també toca el piano.
* El gat vell procura per ell.
* Els gats, encara que se'ls tiri d'un terrat, cauen de potes.
* Els gats hi veuen, a les fosques.
* Els gats tenen set vides.
* No et fiïs d'aigua que no corre ni de gat que no miola.
* No s'han de guardar els gatets de la primera gatinada, perquè no són ratadors.
* Un ull al plat i un altre al gat.

### Dites relacionades amb les supersticions

* El que trepitja la cua d'un gat no es casa en tot aquell any.
* Els gats negres duen sort a les cases on els tenen.
* Els gats no es veuen als miralls.
* Matar un gat a casa, porta desgràcia.

### Dites relacionades amb altres animals

* A gat vell, no cal mostrar la rata.
* A gat vell, rata jove.
* El fill de la gata, rates mata.
* El gat és de la casa i el gos del seu amo.
* Gat miolador mai serà bon ratador.
* Menja, menja, gat, sardina, que ja cagaràs l'espina.
* Paciència i non grunyatis, deia el gat a la rata.
* Quan el gat dorm, les rates ballen.
* Quan el gat no hi és, les rates ballen.
* Quan el gat no hi és les rates van per la cuina.
* Els gats que mengen llangardaixos, s'aflaqueixen.

### Dites relacionades amb els mesos de l'any

* Gat de gener, ratador i mioler.
* Gats de gener valen molt diner.
* Gat miolador, gener a la porta.
* Pel gener, bodes de gats i marramaus pels terrats.
* Pel gener els gats al joquiner.
* Pel gener els gats cerquen muller.
* Pel gener i pel febrer marramaus fins al celler.
* Quan el gat miola, el gener s'acosta.

## Frases fetes i locucions

* Agafar el gat.
          Embriagar-se
* Anar a tirar gats al mar.
* Anar amb la cua entre les cames.
* Caure de quatre potes com els gats.
* Cercar els tres peus al gat.
    (var.) Buscar els cinc peus al gat.
          Fer per complicar una qüestió.
* Donar (o vendre) gat per llebre.
          Donar o prendre una cosa per una altra.
* Ésser gat de mar.
          Noi aprenent de mariner.
* Ésser gat vell.
          Ésser persona de molta experiència, que sap tots els trucs.
* Ésser quatre gats.
    (var.) Haver-hi quatre gats.
    (var.) Ser quatre gats.
          Haver-hi un nombre de persones insignificant.
* Ésser un orgue de gats.
          Reunió de persones on tothom crida, ningú no s'entén, etc.
* Ésser una colla de gats.
          Conjunt de persones de poc seny o poca significació.
* Estar com gat i gos.
    (var.) Viure com a gat i gos.
          Estar renyint sempre.
* Haver-hi gat amagat.
          Haver-hi un motiu, un maneig, ocult.
* Ja t'hi voldria veure, amb un gat arrapat darrera l'esquena!
* Jugar al gat i a la rata.
* Què sap el gat de fer culleres si no ha estat mai cullerer.
* Semblar un gat escorxat.
          Ésser molt magre.
* Tenir el gat.
          Estar embriagat.
* Tenir set vides com els gats.
* Tenir un cervell de gat.
          (Ésser una) persona de poc seny.

## Referències

* 1 2 3 4 «Lliçons espirituals dels gats». Ofici de viure. Barcelona: Catalunya Ràdio, 2010. Arxivat de l'original el 1285364814. [Consulta: 6 febrer 2013].
* 1 2 3 4 5 6 7 8 9 10 11 12 Cinc mil refranys catalans i frases fetes populars, 1965.
* 1 2 3 4 5 6 7 «Gat». Gran Diccionari de la Llengua Catalana. Barcelona: Grup Enciclopèdia Catalana. [Consulta: 4 juny 2012].
* 1 2 3 4 5 6 7 8 9 10 11 12 13 14 15 16 17 18 Parés i Puntas, 1999.
* 1 2 3 4 5 6 7 8 9 10 11 12 Sugranyes, 1999, p. 21-31.
* 1 2 3 4 5 6 7 8 Sánchez Férriz, 2003.
* 1 2 3 4 5 Alcover, Antoni M.; Moll, Francesc de B. «gat». A: Diccionari català-valencià-balear. Barcelona: IEC, 2002.
* 1 2 3 Gargallo i Gregori, José. «El Refranyer: Dites, refranys i maneres de dir». L'autor, 2010-. [Consulta: 6 octubre 2024].
* 1 2 3 4 5 6 7 8 Amades, 1982, p. 279-612.
* 1 2 «Gat». Diccionari de la llengua catalana de l'IEC. Barcelona : Institut d'Estudis Catalans. [Consulta: 4 de juny de 2012]
* ↑ Amades, Joan. Refranyer català comentat. Barcelona: Selecta, 1951.
* ↑ Espinal, 2006.

## Bibliografia

* Amades, Joan. Costumari català : el curs de l'any (en català). Vol. I. Hivern. Barcelona: Salvat, 1982. ISBN 84-345-3673-0.
* Cinc mil refranys catalans i frases fetes populars (en català). Barcelona: Millà, 1965 (Biblioteca popular catalana vell i nou ; 3). ISBN 8473040082.
* Espinal, Maria Teresa. Diccionari de sinònims de frases fetes (en català). 2a ed. Barcelona: Universitat Autònoma de Barcelona. Servei de Publicacions; Publicacions de la Universitat de València; Publicacions de l'Abadia de Montserrat, 2006. ISBN 84-490-2441-2.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Sánchez Férriz, Miquel Àngel. «Elaboració d'un recull de proverbis en diverses llengües europees, amb l'establiment de les equivalències corresponents, per a la seva utilització com a recurs pedagògic a la classe de llengües estrangeres» (PDF). Barcelona: Generalitat de Catalunya. Departament d'Ensenyament, 2003. [Consulta: 3 maig 2012].
* Sugranyes, Josep M. Garbellada de refranys : aires de serè en la nostra parla (en català). Valls: Cossetània, 1999 (El Tinter ; 13). ISBN 8489890471.